Abdel Fattah El-Sisi

Abdel Fattah Saeed Hussein Khalil El-Sisi (lahir 19 November 1954) adalah ahli politik Mesir yang merupakan Presiden Mesir yang keenam dan sekarang, bekas Pengarah Perisikan Ketenteraan, mantan Menteri Pertahanan, dan mantan Jeneral. Mulai 10 Februari 2019, Sisi juga mula berkhidmat selama satu tahun sebagai Ketua Kesatuan Afrika, yang berakhir pada tahun 2020.

Awal kehidupan 
El-Sisi lahir pada 19 November 1954 di Kaherah. Dia dibesarkan di Gamaleya, beberapa puluh meter dari Masjid Al-Azhar dan tinggal di kuarters di mana orang beragama Muslim, Yahudi dan Kristian hidup dengan harmoni. Beliau sering mendengar loceng gereja dan menyaksikan masyarakat Yahudi Mesir ke rumah ibadat mereka tanpa sebarang halangan. Keluarganya berasal dari Monufia Governorate . Dia anak kedua dari lapan beradik (ayahnya kemudian memiliki enam anak lain dengan isteri kedua) . Ayahnya, seorang Muslim konservatif, tetapi tidak radikal, pemilik toko barang antik kayu bagi palancong di bazaar bersejarah Khan el-Khalili. Dia sering dilihat berkunjung ke perpustakaan Universiti al-Azhar. Dia bertemu dengan isterinya Entissar Amer dan mereka berkahwin pada tahun 1977.

Kerjaya tentera 
El-Sisi menjadi tentera pada 1977 di infantri mekanik iaitu berperanan sebagai anti-tank dan perang mortar. Dia menjadi Komandan Northern Daerah Militer-Alexandria (2008) dan kemudian Pengarah Perisikan Tentera. El-Sisi adalah anggota termuda dalam Dewan Tertinggi Angkatan Bersenjata Mesir .

Pada 12 Ogos 2012, Presiden Mesir Mohamed Morsi menggantikan Mohamed Hussein Tantawi , Panglima Angkatan Bersenjata Mesir , dengan El-Sisi. El-Sisi juga mengambil pos dari Menteri Pertahanan dan Produksi Militer di Qandil Kabinet .

El-Sisi diangkat sebagai menteri pertahanan pada 12 Ogos 2012 dengan 'khabar angin' bahawa Jeneral El-Sisi adalah penyokong Ikhwanul Muslimin . Pada 28 April 2013, saat perayaan Hari Pembebasan Sinai , El-Sisi mengatakan bahawa, "tangan yang merugikan Mesir harus dipotong".

Rampasan kuasa Mesir 2013 
Pada 30 Jun 2013, gerakan Tamarod dilancarkan di Medan Tahrir dan di Istana Heliopolis di Kaherah dan pelbagai kota Mesir seperti Alexandria , Port Said dan Suez .

Pemberontakan semakin meningkat di seluruh Mesir, Tentera Mesir mengeluarkan ultimatum 48 jam yang ditayangkan di televisyen agar tuntutan demonstransi anti-Morsi dipenuhi .Tentera Mesir juga mengancam akan campur tangan jika sengketa tidak diselesaikan pada saat itu.

Pada 2 Julai 2013, presiden Mesir menolak ultimatum 48 jam tentera Mesir dan bertekad mempertahankan legitimasi pejabat Presiden dan tidak akan mengundurkan diri.

Pada 3 Julai 2013, tentera Mesir mendakwa kerajaan gagal membangun konsensus nasional dan haruslah menggulingkan Morsi. Tentera Mesir kemudian melantik Adli Mansour sebagai ketua interim / sementara dan memerintahkan penangkapan ramai pemimpin Ikhwanul Muslimin atas tuduhan menghasut kekerasan dan mengganggu perdamaian. Pendukung pro-Morsi menyatakan bantahan keras di Rabia Al-Adwyyiah. Ikhwanul Muslimin, parti Al-Wasat dan al-Gama'a al-Islamiyya menolak perubahan melalui rampasan kuasa tentera kerana "tidak sah" dan "anti-demokrasi".

Pada 24 Julai 2013, Jeneral El-Sisi menyerukan rakyat Mesir memberi mandat kepada tentera untuk mengatasi terorisme. Seruan ini bermaksud bahawa tindakan El-Sisi bukannya kudeta tetapi atas kehendak rakyat. Reaksi keras daripada penolakan gerakan Tamarod, Parti Salafi Al-Nour, moderat Mesir Partai Kuat , revolusioner Gerakan Belia 6 April dan kelompok hak asasi manusia Mesir.

Namun, pada 26 Juli 2013, jutaan perhimpunan diadakan di seluruh Mesir dan bertempur dengan penyokong Ikhwanul Muslimin menyebabkan 638 terbunuh termasuk 595 orang awam dan 43 pasukan keselamatan. Seramai 3,994 cedera.

Pada 3 Ogos 2013, El-Sisi menuduh Barack Obama selaku Presiden Amerika Syarikat mengabaikan kehendak rakyat Mesir dengan tuduhan "Anda meninggalkan Mesir dan rakyat Mesir tidak akan melupakan itu. "

Pada ulang tahun Perang 6 Oktober, El-Sisi mengumumkan bahawa tentera akan melindungi Mesir, orang Mesir dan mereka kehendak bebas. El-Sisi telah menjemput pemimpin UAE , Iraq, Bahrain, Maghribi dan Jordan untuk merayakan kemerdekaan Mesir dan 6 Oktober merupakan 'perayaan semua orang Arab'. Dia juga membandingkan tentera Mesir dengan Piramid yang tidak bisa dipatahkan.

Pemilihan presiden Mesir 2014 
Pemberontak anti-Morsi gembira dengan El-Sisi dan mahukan beliau menjadi calon Presiden Mesir. Pada 6 Disember 2013, El-Sisi dinamakan oleh  majalah Time sebagai 'Time Person of the Year'. Banyak barangan dan makanan ditulis dengan huruf "CC" sebagai tanda sokongan kepadanya. Ramai ahli politik di Mesir dan di luar negara menyokong El-Sisi termasuk Salvation Front Nasional , gerakan Tamarod ,Amr Moussa ,Hamdeen Sabahi , Abdel-Hakim Abdel-Nasser (anak Presiden Gamal Abdel Nasser ), Ahmed Shafik, Perdana Menteri Hazem Al Beblawi , Naguib Sawiris , Presiden Rusia Vladimir Putin dan lain-lain .

Pada 6 Februari 2014, surat khabar Kuwait Al-Seyassah telah mengumumkan bahawa El-Sisi akan mencalonkan diri sebagai presiden kerana tiada pilihan lain kecuali memenuhi keinginan rakyat Mesir. Akhirnya El-Sisi mengesahkan pada 26 Mac 2014 bahawa beliau akan bertanding.

Tidak seperti pemimpin sebelumnya, El-Sisi telah melindungi privasi keluarganya. El-Sisi telah berkahwin dan mempunyai 3 anak lelaki dan 3 anak perempuan. El-Sisi berasal dari keluarga agama dan memetik ayat al Quran dalam ucapan-ucapannya.Isteri El-Sisi memakai Hijab . Dia suka membaca tentang sejarah dan hukum. Sisi sering disebut General Sisi ketika dia masih muda.

Rujukan 

Kelahiran 1954
Orang hidup
Orang Mesir
 Presiden Mesir